Οι κοινωνικές σχέσεις μεταξύ ρομά και μη ρομά μαθητών/-τριών στο σχολείο: Η περίπτωση του 2ου Δημοτικού Σχολείου Σερρών
Creators: name: Φοινικινανάκη, Ολυμπία Δημητρίου
Publisher: name: Aristotle University of Thessaloniki
Year: 2015
Subjects: Κοινωνικές σχέσεις μαθητών
Ρομά/Μη Ρομά
Μαθητές/-τριες Δημοτικού Σχολείου
Pupils social relationships
Roma/Non-Roma
Primary school pupils

description: Η παρούσα πτυχιακή εργασία, έχει ως αντικείμενο μελέτης την διερεύνηση των κοινωνικών σχέσεων ανάμεσα στους/στις ρομά και στους/στις μη ρομά μαθητές/-τριες σε Δημοτικό Σχολείο των Σερρών. Στόχος ήταν να μελετήσουμε την ποιότητα των κοινωνικών σχέσεων μεταξύ των ρομά και των μη ρομά μαθητών/-τριών και να καταγράψουμε το πώς βλέπει η μια μεριά την άλλη, σε ένα σχολείο όπου την κυρίαρχη ομάδα αποτελούν ρομά παιδιά. Θεωρούμε ότι η εξέταση των κοινωνικών σχέσεων μεταξύ ρομά και μη ρομά παιδιών σε ένα σχολικό περιβάλλον όπου οι ρομά είναι η πλειοψηφία, αποτελεί πρόκληση και παρουσιάζει ιδιαίτερο ερευνητικό ενδιαφέρον αν λάβουμε υπόψη μας πως στις έρευνες που γίνονται σχετικά με τις κοινωνικές σχέσεις ρομά και μη ρομά μαθητών/-τριών στο σχολείο συνήθως οι μη ρομά μαθητές/-τριες αποτελούν την κυρίαρχη ομάδα και οι ρομά μαθητές/-τριες συνιστούν μειονότητα. Το σχολείο όπου διεξήχθη η έρευνά μας επιλέχθηκε με βάση το μεγάλο ποσοστό ρομά μαθητών/-τριών που φοιτούν σε αυτό. Προκειμένου να διερευνήσουμε τις κοινωνικές σχέσεις ανάμεσα στους/στις ρομά και στους/στις μη ρομά μαθητές/-τριες χρησιμοποιήσαμε την μέθοδο της κοινωνιομετρίας και συγκεκριμένα το κοινωνιομετρικό τεστ όπου οι μαθητές/-τριες κλήθηκαν να απαντήσουν σε δύο ερωτήσεις σχετικά με το ποιον/-α μαθητή/-τρια θα ήθελαν/δεν θα ήθελαν να κάθονται μαζί στο θρανίο. Έπειτα, έγινε η επεξεργασία των δεδομένων του τεστ με την βοήθεια του προγράμματος “Group Dynamics” και ακολούθησε η κατασκευή κοινωνιογραμμάτων των θετικών και των αρνητικών επιλογών για κάθε τάξη, η κατασκευή συγκεντρωτικών γραφημάτων με τις θετικές και αρνητικές επιλογές της κάθε τάξης και η κατασκευή πινάκων καταγραφής της δημοτικότητας των παιδιών για κάθε τάξη. Επίσης, έγινε κατασκευή γραφημάτων με τους λόγους των θετικών και αρνητικών επιλογών κάθε τάξης, με την χρήση του προγράμματος του Microsoft Excel. Τα αποτελέσματα της επεξεργασίας των δεδομένων του κοινωνιομετρικού τεστ έδειξαν πως οι σχέσεις μεταξύ των ρομά και των μη ρομά παιδιών καθορίζονται από τα στοιχεία της προσωπικότητας και της συμπεριφοράς και όχι με βάση πολιτισμικά χαρακτηριστικά. Επίσης, φάνηκε πως η μειοψηφία των μη ρομά παιδιών αντιμετωπίζεται θετικά από την πλειοψηφία των ρομά παιδιών. Προκειμένου να καταστεί πληρέστερη η έρευνά μας, εφαρμόσαμε την ερευνητική μέθοδο της παρατήρησης στις τάξεις όπου είχαμε δώσει το κοινωνιομετρικό τεστ. Η πραγματοποίηση της έρευνας επικεντρώθηκε στην διερεύνηση των κοινωνικών σχέσεων μεταξύ των ρομά και των μη ρομά παιδιών τόσο κατά την διάρκεια του μαθήματος όσο και στα διαλείμματα. Τέλος, η παρατήρηση επιβεβαίωσε σε σημαντικό βαθμό τα αποτελέσματα που προέκυψαν από την επεξεργασία του κοινωνιογράμματος, δείχνοντας πως οι κοινωνικές σχέσεις των ρομά και των μη ρομά παιδιών καθορίζονται από στοιχεία όπως ο χαρακτήρας και η συμπεριφορά και πως οι σχέσεις αυτές παρουσιάζονται βελτιωμένες όταν γίνεται χρήση ομαδικών μεθόδων διδασκαλίας.
description: The subject of study of the present thesis is to investigate the social relationships between roma and non-roma pupils at a Primary School in Serres. Our aim was to study the quality of the social relationships between the roma and non-roma pupils and to examine how the two sides see each other, at a school where the dominant group is composed of roma children. We consider that the study of social relationships between roma and non-roma children in a school environment where the roma pupils is the majority, is a challenge and presents special research interest if we take into account that studies that are carried out concerning social relationships of roma and non-roma pupils at school, are usually held in the context of the non-roma pupils being the dominant group and the roma group being the minority one. The school where the research was conducted was chosen because of its high percentage of roma pupils that study there. To investigate the social relationships between roma and non-roma pupils we used the method of sociometry and more specifically the sociometric test where pupils were asked to answer two questions about which pupil they would like/would not like to seat together with them at the desk. Thereafter, we examined the data of the test using the program “Group Dynamics” and then continued with the construction of sociograms of positive and negative choices for each class, the construction of centralized graphics with positive and negative choices for each class and the construction of charts where the popularity of children in each class is registered. Also, we constructed graphics including the reasons for positive and negative choices for each class, using the program Microsoft Excel. The results of the processing of the data of the sociometric test showed that the relationships between roma and non-roma children are defined from elements of their personality and behavior and not from cultural characteristics. Moreover, it seemed that the minority of the non-roma children is viewed positively from the majority of roma children. With a view to making our research more complete, we used the research method of observation at the classes that we had given the sociometric test. Our research focused on the investigation of social relationships between roma and non-roma children not only during the lessons but also during the breaks. Finally, the observation process confirmed the results that came out from the processing of the sociogram at a great extent, indicating that the social relationships of roma and non-roma children are defined from elements such as the character and behavior and that these relationships can be improved when we use group teaching methods.